CELEX: 62019TA0610
Language: hu
Date: 2022-01-19 00:00:00
Title: T-610/19. sz. ügy: A Törvényszék 2022. január 19-i ítélete – Deutsche Telekom kontra Bizottság („Megsemmisítés iránti és kártérítési kereset – Verseny – Erőfölénnyel való visszaélés – A széles sávú távközlési szolgáltatások szlovák piaca – Az EUMSZ 102. cikkbe és az EGT-Megállapodás 54. cikkébe ütköző jogsértést megállapító határozat – A határozatot részlegesen megsemmisítő és a kiszabott bírság összegét csökkentő ítélet – Késedelmi kamatok fizetésének a Bizottság általi megtagadása – EUMSZ 266. cikk – Az 1268/2012/EU felhatalmazáson alapuló rendelet 90. cikke (4) bekezdésének a) pontja – Magánszemélyek számára jogokat keletkeztető jogszabály kellően súlyos megsértése – A jogalap nélkül megfizetett bírság összege által nyújtott előnyök élvezetétől való megfosztás – Elmaradt haszon – Késedelmi kamatok – Kamatláb – Kár”)

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/32
            
         
      A Törvényszék 2022. január 19-i ítélete – Deutsche Telekom kontra Bizottság
      (T-610/19. sz. ügy) (1)
      
      („Megsemmisítés iránti és kártérítési kereset - Verseny - Erőfölénnyel való visszaélés - A széles sávú távközlési szolgáltatások szlovák piaca - Az EUMSZ 102. cikkbe és az EGT-Megállapodás 54. cikkébe ütköző jogsértést megállapító határozat - A határozatot részlegesen megsemmisítő és a kiszabott bírság összegét csökkentő ítélet - Késedelmi kamatok fizetésének a Bizottság általi megtagadása - EUMSZ 266. cikk - Az 1268/2012/EU felhatalmazáson alapuló rendelet 90. cikke (4) bekezdésének a) pontja - Magánszemélyek számára jogokat keletkeztető jogszabály kellően súlyos megsértése - A jogalap nélkül megfizetett bírság összege által nyújtott előnyök élvezetétől való megfosztás - Elmaradt haszon - Késedelmi kamatok - Kamatláb - Kár”)
      (2022/C 119/42)
      Az eljárás nyelve: német
      
         Felek
      
      
         Felperes: Deutsche Telekom AG (Bonn, Németország) (képviselők: P. Linsmeier, U. Soltész, C. von Köckritz és P. Lohs ügyvédek)
      
         Alperes: Európai Bizottság (képviselők: P. Rossi és L. Wildpanner meghatalmazottak)
      
         Az ügy tárgya
      
      Egyrészt az EUMSZ 263. cikk alapján a Bizottság 2019. június 28-i azon határozatának megsemmisítése iránt benyújtott kérelem, amelyben a Bizottság megtagadta, hogy a felperes részére késedelmi kamatokat fizessen a bírság azon részének tőkeösszege után, amelyet a 2018. december 13-i Deutsche Telekom kontra Bizottság ítéletet (T-827/14, EU:T:2018:930) követően visszatérített, másrészt pedig az EUMSZ 268. cikk alapján benyújtott azon kérelem, amely arra irányul, hogy a Bizottság térítse meg azt az elmaradt hasznot, amely az e tőkeösszeg által nyújtott előnyök élvezetétől való megfosztás következtében keletkezett, vagy másodlagosan azt a kárt, amely abból ered, hogy a Bizottság ezen összeg után megtagadta a késedelmi kamatfizetést.
      
         Az ítélet rendelkező része
      
      
                  1)
               
               
                  A Törvényszék kötelezi az Európai Bizottságot, hogy a bekövetkezett kár helyreállítása jogcímén fizessen 1 750 522,83 euró összegű kártérítést a Deutsche Telekom AG részére.
               
            
                  2)
               
               
                  Az 1) pont szerinti kártérítés után a jelen ítélet kihirdetésének napjától a teljes kifizetésig késedelmi kamatokat kell fizetni, amelyek mértéke az Európai Központi Bank (EKB) által a fő refinanszírozási műveleteire alkalmazott, 3,5 százalékponttal növelt kamatláb.
               
            
                  3)
               
               
                  A Törvényszék megsemmisíti a Bizottság 2019. június 28-i azon határozatát, amelyben a Bizottság megtagadta, hogy a 2015. január 16. és 2019. február 19. közötti időszak vonatkozásában késedelmi kamatokat fizessen a Deutsche Telekom részére a bírság azon tőkeösszege után, amelyet a 2018. december 13-i Deutsche Telekom kontra Bizottság ítéletet (T-827/14, EU:T:2018:930) követően visszatérített.
               
            
                  4)
               
               
                  A Törvényszék a keresetet az ezt meghaladó részében elutasítja.
               
            
                  5)
               
               
                  A Bizottság a saját költségein felül viseli a Deutsche Telekom részéről felmerült költségek felét.
               
            
                  6)
               
               
                  A Deutsche Telekom viseli saját költségeinek a felét.
               
            
         (1)  HL C 363., 2019.10.28.